William Webb Ellis

William Webb Ellis a l'era nassù a Salford (davzin a Manchester) ai 24 ëd novèmber dël 1806 e a l'é mòrt a Menton, an Fransa, ai 24 ëd gené dël 1872.
A l'é sotrà ant ël campossanto dël vej castel ëd Menton.

Dal 1816 al 1822 a l'ha studià a la Rugby School ëd Rugby. A l'ha peui studià a l'università d'Oxford, prima dë dventé n'òm ëd cesa: a l'é stàit resior ëd vàire cese anglican-e, a Londra e a Essex.  

 L'invension dël rugby 
As conta che, dël 1823, cand ch'a l'era në student, durant na partìa ëd fótbal, Ellis a l'abia pijà la bala an man e a sia butasse a core fin al fond dël camp.  Parèj... a l'avrìa inventà 'l gieugh dël rugby!
Costa a l'é, press che sicur, na legenda, ma William Webb Ellis a l'é passà a la stòria coma l'inventor del rugby e la copa ch'as dà a la squadra ch'a vagna ël campionà dël mond (Rugby World Cup) a porta sò nòm.

 La placa 
A la "Rugby School" ëd Rugby a l'han butà na placa për arcordé l' "exploit" ëd William Webb Ellis:

<tr><td align="center">
 THIS STONE
 COMMEMORATES THE EXPLOIT OF
 WILLIAM WEBB ELLIS
 WHO WITH A FINE DISREGARD FOR THE RULES OF FOOTBALL
 AS PLAYED IN HIS TIME
 FIRST TOOK THE BALL IN HIS ARMS AND RAN WITH IT
 THUS ORIGINATING THE DISTINCTIVE FEATURE OF
 THE RUGBY GAME
 A.D. 1823
<td>

Ellis, William Webb